CELEX: 31983R1997
Language: el
Date: 1983-07-18 00:00:00
Title: Κανονισμός (ΕΟΚ) αριθ. 1997/83 της Επιτροπής της 18ης Ιουλίου 1983 περί καθορισμού, για την περίοδο εμπορίας 1983/84, της ελάχιστης τιμής που πρέπει να καταβληθεί στους παραγωγούς, καθώς και του ποσού ενισχύσεως στην παραγωγή για τα αχλάδια Williams σε σιρόπι

Avis juridique important

|

31983R1997

Κανονισμός (ΕΟΚ) αριθ. 1997/83 της Επιτροπής της 18ης Ιουλίου 1983 περί καθορισμού, για την περίοδο εμπορίας 1983/84, της ελάχιστης τιμής που πρέπει να καταβληθεί στους παραγωγούς, καθώς και του ποσού ενισχύσεως στην παραγωγή για τα αχλάδια Williams σε σιρόπι  

Επίσημη Εφημερίδα αριθ. L 196 της 20/07/1983 σ. 0014 - 0015

***** ΚΑΝΟΝΙΣΜΟΣ (ΕΟΚ) αριθ. 1997/83 ΤΗΣ ΕΠΙΤΡΟΠΗΣ  της 18ης Ιουλίου 1983  περί καθορισμού, για την περίοδο εμπορίας 1983/84, της ελάχιστης τιμής που πρέπει να καταβληθεί στους παραγωγούς, καθώς και του ποσού ενισχύσεως στην παραγωγή για τα αχλάδια Williams σε σιρόπι  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 3γ,  Εκτιμώντας:  ότι, σύμφωνα με το άρθρο 3α παράγραφος 3 του κανονισμού (ΕΟΚ) αριθ. 516/77, η ελάχιστη τιμή που πρέπει να καταβληθεί στους παραγωγούς υπολογίζεται από τα Κράτη μέλη εκτός της Ελλάδας, βάσει:  - του επιπέδου της ελάχιστης τιμής που ίσχυε κατά την προηγούμενη περίοδο εμπορίας, και  - της εξέλιξης του κόστους παραγωγής στον τομέα των οπωροκηπευτικών·  ότι η εφαρμογή αυτών των κριτηρίων συνεπάγεται, στα Κράτη μέλη εκτός από την Ελλάδα, τον καθορισμό της ελάχιστης τιμής στα παρακάτω επίπεδα·  ότι το άρθρο 3β του ίδιου κανονισμού όρισε τα κριτήρια καθορισμού του ποσού της ενίσχυσης στην παραγωγή· ότι η εφαρμογή αυτών των κριτηρίων οδηγεί τα υπόλοιπα Κράτη μέλη εκτός από την Ελλάδα, στον καθορισμό του ποσού της ενίσχυσης στο παρακάτω επίπεδο·  ότι, για την περίοδο εμπορίας 1983/84, το ποσό της ενίσχυσης για τα αχλάδια Williams σε σιρόπι καθορίστηκε, όσον αφορά την τιμή των προϊόντων των τρίτων χωρών, λαμβάνοντας υπόψη τις δεσμεύσεις τηρήσεως των μέσων τιμών στην εισαγωγή στην Κοινότητα, που ανέλαβαν ορισμένες τρίτες χώρες προμηθευτές αυτού του προϊόντος, στα πλαίσια της απόφασης 83/360/ΕΟΚ της Επιτροπής (3)· ότι, όσον αφορά την Ελλάδα, από την εφαρμογή του άρθρου 103 της πράξεως προσχωρήσεως προκύπτει ότι η ελάχιστη τιμή που πρέπει να καταβληθεί στους έλληνες παραγωγούς καθορίζεται βάσει των τιμών που καταβάλλονται στην Ελλάδα στους εθνικούς παραγωγούς κατά την περίοδο αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (4), προσαρμοσμένη με τρόπο που να λαμβάνεται υπόψη η διαφορά μεταξύ του επιπέδου της τιμής της Ελλάδας και του επιπέδου της τιμής που καθορίζεται για τα υπόλοιπα Κράτη μέλη·  ότι η εφαρμογή αυτών των κριτηρίων οδηγεί στον καθορισμό της ελάχιστης τιμής για την Ελλάδα στο ίδιο επίπεδο με αυτό των άλλων Κρατών μελών·  ότι, όσον αφορά την Ελλάδα, το ίδιο άρθρο 103 ορίζει τα κριτήρια καθορισμού του ποσού της ενίσχυσης στην παραγωγή·  ότι η εφαρμογή αυτών των κριτηρίων οδηγεί στον καθορισμό του ποσού της ενίσχυσης στα παρακάτω επίπεδα για την Ελλάδα·  ότι μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1983/84, η ελάχιστη τιμή που πρέπει να καταβληθεί στον παραγωγό και αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται ανά 100 χιλιόγραμμα καθαρού βάρους αχλαδιών Williams, στον τόπο καλλιέργειας, τα οποία προορίζονται για την παραγωγή αχλαδιών Williams σε σιρόπι και υπάγονται στη διάκριση ex 20.06 Β του Κοινού Δασμολογίου, σε 34,536 ECU για τα υπόλοιπα Κράτη μέλη εκτός από την Ελλάδα και στο ίδιο ποσό για την Ελλάδα.  2. Για την περίοδο εμπορίας 1983/84, το ποσό της ενίσχυσης στην παραγωγή για τα αχλάδια Williams σε σιρόπι, που υπάγονται στη διάκριση ex 20.06 Β του Κοινού Δασμολογίου, η οποία αναφέρεται στο άρθρο 3α του κανονισμού (ΕΟΚ) αριθ. 516/77 καθορίζεται ανά 100 χιλιόγραμμα, συμπεριλαμβανομένης της άμεσης συσκευασίας, σε:  - 17,6 ECU για τα υπόλοιπα Κράτη μέλη εκτός από την Ελλάδα,  - 14,87 ECU για την Ελλάδα.  Άρθρο 2  Στην περίπτωση που η μεταποίηση πραγματοποιείται εκτός του Κράτους μέλους στο οποίο έχει παραχθεί η πρώτη ύλη, το εν λόγω Κράτος μέλος παρέχει στο Κράτος μέλος που καταβάλλει την ενίσχυση στη μεταποίηση τα στοιχεία που καθορίζουν την τήρηση της υποχρέωσης της καταβολής της ελάχιστης τιμής στους παραγωγούς.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 5. 5. 1983, σ. 16.  (3) Βλέπε σ. 22 της παρούσας Επίσημης Εφημερίδας.  (4) ΕΕ αριθ. L 3 της 1. 1. 1981, σ. 12.